**МОДЕЛ УГОВОРА O ЈАВНОЈ НАБАВЦИ ЗЕМЉАНИХ РАДОВА, БРОЈ ЈН 02/21**

Закључен дана \*\*.\*\*\*.2021. године у Аранђеловцу, између:

1. ЈКП „Зеленило Аранђеловац“, са седиштем у Аранђеловцу, Венац Слободе 10, ПИБ: 105085392, матични број: 20311380, које заступа в.д. директора Миломир Сташевић, у даљем тексту Наручилац,

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извођач, *који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе , ПИБ \_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_.*

**Члан 1.**

Уговорне стране констатују да је Наручилац спровео отворени поступак јавне набавке ЈН 02/21 по позиву објављеном на Порталу јавних набавки и изабрао Извођача као најповољнијег понуђача за јавну набавку земаљних радова, број ЈН 02/21.

**Члан 2.**

Укупна вредност овог уговора је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_ динара са ПДВ-ом, а јединичне цене радва које чине предмет уговора утврђене су у понуди Извођача која је достављена путем Портала јавних набавки.

**Члан 3.**

Уговорне стране су сагласне да се плаћање по овом споразуму изврши на следећи начин :

* по привременим ситуацијама и окончаној ситуацији,
* ситуације ће бити сачињене на основу оверене грађевинске књиге изведених радова и јединичних цена из понуде Извођача, потписаних од стране надзора,
* плаћање је у року од 45 дана у складу са Законом о роковима измирења новчаних обавеза у комерцијалним трансакцијама,

Уколико Наручилац делимично оспори испостављене ситуације, дужан је да исплати неспорни део ситуације.

**Члан 4.**

Извођач се обавезује да уговорене радове изводи сукцесиво у року од 5 (пет) радних дана од дана пријема налога Наручиоца.

Налог из предходног става овог члана се даје путем средстава електронске поште, уколико је ово средство онемогућено из било ког разлога налог се даје писаним путем.

**Члан 5.**

Уколико Извођач не заврши радове у уговореном року, дужан је да плати Наручиоцу уговорну казну у висини 0,5‰ од укупно уговорене вредности за сваки дан закашњења, с тим што укупан износ казне не може бити већи од 5% од вредности укупно уговорних радова. Наплату уговорне казне Наручилац ће извршити испостављањем књижне ноте за умањење ситуације од стране Извођача на име уговорне казне.

Ако је Наручилац због закашњења у извођењу или предаји изведених радова претрпео штету која је већа од износа уговорне казне, могу захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже.

**Члан 6.**

Извођач се обавезује да изведе радове у складу са важећим прописима, техничким прописима и овим уговором, и да по завршетку радова изведене радове преда Наручиоцу. Извођач се обавезује :

- да се строго придржава мера заштите на раду;

- да по завршеним радовима одмах обавести Наручиоца да је завршио радове ;

- да омогући вршење стручног надзора на објекту;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова;

- да гарантује квалитет изведених радова.

**Члан 7.**

Наручилац је овлашћен да у року од 5 (пет) дана од дана пријема привремене ситуације достави Извођачу писмене примедбе на исту.

Уговорне стране су сагласне да ће примедбе на привремену ситуацију отклонити у року од 3 (три) дана од дана када су примедбе уручене Извођачу.

Наручилац ће Извођачу исплатити онај део фактуре који није обухваћен примедбама на привремену ситуацију.

**Члан 8.**

Наручилац обезбеђује надзор у току извођења радова.

Све примедбе и предлоге надзорног органа уписују се у грађевински дневник. Извођач је дужан да поступи по оправданим примедбама и захтевима надзора, и да отклони недостатке у радовима у погледу којих су стављене примедбе и то на сопствени трошак.

Грешке, односно недостатке које утврди надзор у току извођења Извођач мора да отклони без одлагања.

**Члан 9.**

Извођач је дужан да води:

а) грађевински дневник;

б) грађевинску књигу;

Надзорни орган Наручиоца је дужан да овери грађевински дневник у року од 3 (три) дана од дана уписа промена у дневник, а ако то не учини у наведеном року сматраће се да се сагласио с уписаним подацима.

Извођач има право да од Наручиоца захтева одговор на отворена питања везана за извођење уговорених радова.

Наручилац је дужан да преко свог надзорног органа Извођачу даје одговоре на питања постављена путем грађевинског дневника.

Ако надзорни орган закасни у давању одговора, Извођач има право да продужи рок за извођење оних радова за које је тражио упутства Наручиоца без наплате уговорне казне.

**Члан 10.**

Извођач ће део уговорених радова извршити преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_.

Извођач у потпуности одговара Наручиоцу за извршење уговорених обавеза, те и за радове изведене од стране подизвођача, као да их је сам извео.

Извођач не може ангажовати као подизвођача лице које није навео у понуди , у супротном наручилац ће реализовати средство обезбеђења и раскинути уговор, осим ако би раскидом уговора наручилац претрпео знатну штету.

Извођач може ангажовати као подизвођача лице које није навео у понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност наручиоца.

**Члан 11.**

Уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручни надзор и Наручиоца. По добијању писмене сагласности Наручиоца, Извођач радова ће извести вишак радова.

**Члан 12.**

Фактички обављени накнадни радови, без писмено закљученог уговора неће бити плаћени.

**Члан 13.**

Извођач може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за спречавање штете, а изазвани су појавом воде или другим ванредним и неочекиваним догађајима, који се нису могли предвитети у току израде пројектне документације.

Извођач и стручни надзор су дужни да истог дана када наступе околности из става 1. овог члана, о томе обавесте Наручиоца. Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача. Извођач има право на правичну накнаду за учињене неопходне трошкове и исплату дела цене за до тада извршене радове.

**Члан 14.**

Извођач о завршетку уговорених радова обавештава Наручиоца, а дан завршетка радова уписује се у грађевински дневник.

**Члан 15.**

Извођач се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Нручиоца, која треба да буде са клаузулом „ без протеста” , роком доспећа „по виђењу” и роком важења 10 (десет) дана дужим од времена на који је закључен уговор.

**Члан 16.**

Коначна количина и вредност радова по овом уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.

**Члан 17**.

Наручилац задржава право да једнострано раскине овај уговор уколико Извођач радова касни са извођењем радова дуже од 7 календарских дана или из неоправданих разлога прекине са извођењем радова.

Наручилац задржава право да једнострано раскине овај Уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач није поступио по примедбама стручног надзора.

Наручилац може једнострано раскинути уговор и у случају недостатка средстава за његову реализацију. Уколико дође до раскида споразума пре завршетка свих радова чије извођење је било предмет овог уговора заједничка Комисија ће сачинити Записник о до тада стварно изведеним радовима и њиховој вредности у складу са овим споразумом.

Уговор се раскида писменом изјавом која садржи основ за раскид уговора и доставља се другој уговорној страни. У случају раскида уговора, Извођач је дужан да изведене радове обезбеди и сачува од пропадања.

**Члан 18.**

Уговор се може раскинути у случају више силе једностраном изјавом воље уговорних страна, ако се случај више силе, на који се једна од страна позива, уредно пријави другој страни и на одговарајући начин јавним исправама докаже у року од осам дана од дана када се случај одиграо, све то ако стање или последице изазване вишом силом буду трајале више од 3 (три) месеца од дана настанка.

Као случај више силе сматрају се догађаји који су се јавили после закључења уговора и који неизоставно испуњавају два услова:

а) да спречавају извршење уговора;

б) да спречена страна није могла својом вољом да утиче на тај догађај, односно да појаву овог догађаја није изазвала нити га је могла разумно предвидети.

**Члан 19.**

Уговорне стране су сагласне да се овај уговор закључује на временски ограничен рок од 12 месеци, рачунајући од дана потписивања уговора обе уговорне стране

Обавезе које доспевају у наредној буџетској години биће реализоване највише до износа средстава која ћи им за ту намену бити одобрна у тој буџетској години.

**Члан 20.**

За све што овим Уговором није посебно утврђено примењују се одредбе Закона о планирању и изградњи објеката, Закона о облигационим односима и Посебних узанси о грађењу.

**Члан 21.**

Све евентуалне спорове уговорне стране ће решавати споразумно. Уколико до споразума не дође надлежан је Привредног суда у Крагујевцу.

**Члан 22.**

Овај уговор ступа на снагу даном закључења.

Саставни део уговора чини понуда извођача која је достављена путем Портала јавних набавки.

**Члан 23.**

Овај уговор је сачињен у шест једнаких примерака, четири примерка за Наручиоца и два примерка за Извођача.

ЗА ИЗВОЂАЧА: ЗА НАРУЧИОЦА

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*

Миломир Сташевић

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модел уговора служе да се понуђачи упознају са уговором који ће бити закључени са најповољнијим понуђачем и понуђачи подношењем понуде се саглашавају да прихватају модел уговора.***